
REFERAT

Privind schimbarea denumirii Serviciului Public pentru Asistenta Speciala in Serviciul pentru Protectia Persoanelor cu Handicap si aprobarea Organigramei si a Statului de Functii

          Serviciul Public pentru Asistenta Speciala a fost infiintat prin HCLMT nr.346/2000 aflat in subordinea Consiliului Local al Municipiului Timisoara si a viceprimarului delegat cu probleme sociale, desfasurand in prezent activitatea conform Regulamentului de organizare si functionare aprobat prin HCLMT nr.35/25.07.2000, fiind un serviciu fara personalitate juridica, cu cod fiscal si cont bancar propriu deschis la Trezoreria Timisoara, finantat integral din Bugetul Local de la Cap.-60.02- « Asistenta Sociala. »

       Organigrama si Statul de Functii aprobate de Consiliul Local al Municipiului Timisoara prin Hotararea nr.130/27.04.2004 cuprinde 19 posturi din care un post de conducere si 18 posturi de executie, organizate pe urmatoarele compartimente: Relatii cu publicul, Personal-Salarizare, Contabilitate, Anchete Sociale.

       Obiectul de activitate al serviciului il reprezinta furnizarea de servicii sociale pentru persoanele cu handicap accentuat, grav si pentru asistentii personali ai acestora cu domiciliul sau resedinta in Municipiul Timisoara, impuse de OUG nr. 102/1999 privind protectia speciala si incadrarea in munca a persoanelor cu handicap, Legea nr.519/2002 pentru aprobarea OUG nr.102/1999, Legea nr.343/2004 pentru modificarea si completarea OUG nr.102/1999 si Normele Metodologice privind conditiile de incadrare, drepturile si obligatiile asistentului personal al persoanei cu handicap aprobate prin HG nr.427/2001 si modificate prin HG nr.463/2005.     

      Conform HG nr.1024/2004 pentru aprobarea Normelor Metodologice de aplicare a prevederilor OUG nr.68/2003 privind serviciile sociale, precum si a Metodologiei de acreditare a furnizorilor de servicii sociale, OUG nr.86/2004 pentru modificarea si completarea OUG nr.68/2003 privind serviciile sociale, HG nr.539/2005, furnizorul public de servicii sociale pentru persoanele cu handicap grav, accentuat si asistentii personali ai acestora la nivelul municipiului Timisoara respectiv Serviciul Public pentru Asistenta Speciala trebuie sa fie acreditat in acest scop. 

   Pentru a indeplini conditiile prevazute in aceste acte normative se impune :  

· schimbarea denumirii Serviciului Public pentru Asistenta Speciala in Serviciul pentru Protectia Persoanelor cu Handicap ;

· trecerea Serviciului Public pentru Asistenta Speciala in subordinea Centrului Comunitar pentru Asistenta Sociala (Directiei de Asistenta Sociala Comunitara a Municipiului Timisoara) incepand cu data de 01.01.2006, pastrandu-si calitatea de ordonator tertiar de credite

· aprobarea unei noi Organigrame si a unui nou Stat de Functii (conform anexelor),  fara modificarea numarului de posturi aprobat prin HCL nr.130 din 27.04.2005;

 Schimbarile propuse se refera la :

· schimbarea denumirii Compartimentului Anchete Sociale in Compartimentul Asistenta  

                Sociala;

· transformarea a 2 posturi Referent I in Asistent Social cu studii superioare – incadrate la Compartimentul Anchete Sociale, - in temeiul prevederilor art.7 din OUG nr.9/2005, ca urmare a trecerii in gradul profesional corespunzator studiilor absolvite.

       Pentru personalul angajat in cadrul Serviciului, functiile sunt prevazute in anexele din OUG nr.9/2005.

      Avand in vedere cele de mai sus si in conformitate cu prevederile legale inserate la art.38 lit. »d » si « i » din Legea nr.215/2001 privind Administratia publica locala, si art.42 din Legea nr.705/2001 privind sistemul national de asistenta sociala, supunem spre aprobarea Consiliului Local al Municipiului Timisoara : Organigrama, Statul de Functii al Serviciului Public pentru Asistenta Speciala, precum si schimbarea denumirii Serviciului Public pentru Asistenta Speciala in Serviciul pentru Protectia Persoanelor cu Handicap.

